Sasampuning kadya sapunika wiyosipun. Kula sampun anampèni sêrat saking saudara, saha sampun kula tupiksani saraosipun ing sêrat sadaya, ingkang katitimangsan ing Surakarta kaping 24 wulan Juli ing taun 1838, yèn saudara anampèni sêrat atur wangsulanipun Kangjêng Radèn Adipati Sasradiningrat. Aprakawis pun Ngabèi Jayadipraja ing Sragèn Manggis. Saha kula lajênga atitipariksa, yèn sampun atitipariksa, kula angaturana sêrat wangsulan dhumatêng saudara.